CELEX: 62015CA0027
Language: lv
Date: 2016-06-02 00:00:00
Title: Lieta C-27/15: Tiesas (sestā palāta) 2016. gada 2. jūnija spriedums (Consiglio di Giustizia amministrativa per la Regione siciliana (Itālija) lūgums sniegt prejudiciālu nolēmumu) – Pippo Pizzo/CRGT Srl Lūgums sniegt prejudiciālu nolēmumu — Publiskie iepirkumi — Direktīva 2004/18/EK — Dalība iepirkumā — Citu uzņēmumu iespēju izmantošana nepieciešamo kritēriju izpildē — Tāda maksājuma neveikšana, kas nav tieši paredzēts — Izslēgšana no iepirkuma bez iespējas labot šo trūkumu

8.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 287/8
            
         Tiesas (sestā palāta) 2016. gada 2. jūnija spriedums (Consiglio di Giustizia amministrativa per la Regione siciliana (Itālija) lūgums sniegt prejudiciālu nolēmumu) – Pippo Pizzo/CRGT Srl
   
   (Lieta C-27/15) (1)
   
   (Lūgums sniegt prejudiciālu nolēmumu - Publiskie iepirkumi - Direktīva 2004/18/EK - Dalība iepirkumā - Citu uzņēmumu iespēju izmantošana nepieciešamo kritēriju izpildē - Tāda maksājuma neveikšana, kas nav tieši paredzēts - Izslēgšana no iepirkuma bez iespējas labot šo trūkumu)
   (2016/C 287/10)
   Tiesvedības valoda – itāļu
   
      Iesniedzējtiesa
   
   
      Consiglio di Giustizia amministrativa per la Regione siciliana
   
   
      Pamatlietas puses
   
   
      Prasītājs: Pippo Pizzo
   
   
      Atbildētāja: CRGT Srl
   
   
      Piedaloties: Autorità Portuale di Messina, Messina Sud Srl, Francesco Todaro, Myleco Sas
   
   
      Rezolutīvā daļa:
   
   
               1)
            
            
               Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru, 47. un 48. pants ir jāinterpretē tādējādi, ka tie pieļauj tādu valsts tiesisko regulējumu, saskaņā ar kuru saimnieciskās darbības subjektam ir atļauts pamatoties uz vienas vai vairāku trešo juridisko personu iespējām, lai panāktu atbilstību minimālajām prasībām dalībai iepirkuma procedūrā, kuras šis saimnieciskās darbības subjekts izpilda tikai daļēji;
            
         
               2)
            
            
               vienlīdzīgas attieksmes princips un pārskatāmības pienākums ir jāinterpretē tādējādi, ka tiem ir pretrunā saimnieciskās darbības subjekta izslēgšana no publiskā iepirkuma procedūras, jo viņš neievēro pienākumu, kas izriet nevis tieši no dokumentiem, kas saistīti ar šo procedūru, vai spēkā esošajiem valsts tiesību aktiem, bet gan no šī likuma un šo dokumentu interpretācijas, kā arī mehānisma valsts administratīvo iestāžu vai tiesu pieļauto trūkumu minētajos dokumentos novēršanai. Šādos apstākļos vienlīdzīgas attieksmes un samērīguma principi ir jāinterpretē tādējādi, ka tie pieļauj, ka saimnieciskās darbības subjektam tiek piešķirta iespēja labot situāciju un izpildīt minēto pienākumu līgumslēdzējas iestādes noteiktajā termiņā.
            
         
      (1)  OV C 138, 27.4.2015.